Palestiinalaiset iskivät juutalaissiirtokuntaan - Ulkomaat - Uutiset - MTV.fi
Julkaistu 28.03.2002 22:22
Ainakin kolme israelilaista kuoli myöhään tänään, kun kaksi palestiinalaismiestä hyökkäsi juutalaissiirtokuntaan Nablusin lähistöllä Länsirannalla. Miehet tunkeutuivat Elon Morehin siirtokuntaan ja avasivat tulen kohti asuintaloja. Israelin television mukaan tulituksessa kuoli ainakin kolme siirtokuntalaista ja useita muita haavoittui. Tulituksen jälkeen miehet linnoittautuivat yhteen rakennukseen, kertoi Israelin armeija. Vuorokautta aiemmin palestiinalainen itsemurhaiskun tekijä räjäytti pommin täpötäydessä ravintolassa Netanyassa Pohjois-Israelissa. Palestiinalaismiehen lisäksi isku vaati 20 ihmisen hengen. Mainos (uutinen jatkuu alla)
Pian iskun jälkeen Arafat ilmoitti hyväksyvänsä sekä Tenetin tulitaukoesityksen että takaisin rauhanneuvotteluihin tähtäävän nk. Mitchellin esityksen. Arafat kertoi puhuneesa asiasta Yhdysvaltain Lähi-idän erityislähettilään Anthony Zinnin kanssa. Palestiinalaisalueilla valmistaudutaan Israelin suurhyökkäykseen eilisen terrori-iskun takia. Länsirannalla on jo nähty Israelin panssarivaunukolonnia, mikä viestii siitä, että eilinen pommi-isku aiotaan kostaa. (MTV3-STT-AFP-DPA)
Äärijärjestojen aktivisteja pidätetty Länsirannalla